Document ID: /roh_data/filtered/fineweb-2-filterrobots_roh.jsonl.gz/52698

A Trimmis è in giuven da 15 onns stà ier saira l'unfrenda d'in assagl da rapiment. Blessads n'hai betg dà, la polizia tschertga perditgas. Sco quai che la polizia chantunala communitgescha era il giuven la saira sin viadi cun ses moped sin la Chrüzgass. El saja vegnì franà d'in auto pitschen grisch. Duas persunas mascradas sajan sortidas da l'auto, hajan attatgà il giuven ed engulà ses telefonin e sajan lura fugids cun lur auto.
Tgi che po far indicaziuns è supplitgà da s'annunziar tar la polizia chantunala.